《玄元皇帝应角贺圣祚无疆》
唐代·殷寅

应历生周日，脩祠表汉年。复兹秦岭上，更似霍山前。

昔赞神功启，今符圣祚延。已题金简字，仍访玉堂仙。

睿祖光元始，曾孙体又玄。言因六梦接，庆叶九龄传。

北阙心超矣，南山寿固然。无由同拜庆，窃抃贺陶甄。

作者简介：陈郡人。殷践猷子。早孤，事母以孝闻。举宏词，为太子校书，出为永宁尉。吏侮谩甚，寅怒杀之，贬澄城丞。